Nafarroako Parlamentuko Mahaiak, 2020ko irailaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ainhoa Unzu Gárate andreak aurkeztutako galdera, 2020ko ekitaldirako aurrekontuko itxiera-aurreikuspenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko irailaren 21ean

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Ainhoa Unzu Gárate andreak, Legebiltzarreko Erregelamenduan ezarritakoaren babesean, honako galdera hau egiten dio Ekonomia eta Ogasuneko kontseilariari, Osoko Bilkuran ahoz erantzun dezan:

Nafarroako Gobernuko Ekonomia eta Ogasun Departamentuak oraintsu gaurkotu du urte honetarako aurreikusitako dirusarrera-jaitsiera; horren arabera, % 13,3koa izanen litzateke 2020ko aurrekontuan.

Nafarroako Gobernuak zer itxiera-aurreikuspen darabil 2020ko aurrekontu-ekitaldirako?

Iruñean, 2020ko irailaren 17an

Foru parlamentaria: Ainhoa Unzu Garate